*Likumprojekts*

**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23. nr.; 1996, 9., 14., 23. nr.; 1997, 23. nr.; 1998, 13. nr.; 2000, 13. nr.; 2002, 10., 23. nr.; 2003, 14. nr.; 2004, 2., 12., 23. nr.; 2005, 13., 14. nr.; 2006, 15. nr.; 2007, 7., 12. nr.; 2008, 14., 23. nr.; 2009, 6., 7., 17., 22. nr.; Latvijas Vēstnesis, 2010, 23., 51./52., 160. nr.; 2011, 4. nr.; 2012, 50., 56., 92. nr.; 2013, 61., 106., 193. nr.; 2014, 92. nr.; 2015, 29., 97., 124., 140., 248., 251. nr.; 2016, 117., 241. nr.; 2017, 152., 222. nr.; 2018, 45., 225. nr.; 2019, 52., 129., 259A. nr.) šādus grozījumus:

1. Papildināt 59.2panta pirmās daļas pirmo teikumu pēc vārda „atļauja” ar vārdiem „izņemot Segto obligāciju likumā paredzētos gadījumus.”.

2. Papildināt 62.pantu ar vienpadsmito daļu šādā redakcijā:

„(11) Kredītiestādes rīcībā esošās neizpaužamās ziņas var tikt izpaustas citām personām saskaņā ar Segto obligāciju likumu.”.

3. Papildināt 149.pantu ar otro daļu šādā redakcijā:

 „(2) Kredītiestādes, kas veikusi segto obligāciju emisiju, maksātnespējas gadījumā šajā likumā iekļautās tiesību normas, kas regulē kredītiestādes tiesības uz seguma aktīviem un ar to saistītajiem prasījumiem (tostarp attiecībā uz seguma aktīvu saņemšanu un uzturēšanu, nokavējuma naudas un procentu pieaugumu kreditoru prasījumiem) piemēro tiktāl, ciktāl tās nav pretrunā ar Segto obligāciju likuma normām.”.

4. Papildināt 158. pantu ar 3.3 daļu šādā redakcijā:

“(33) Segto obligāciju emisijas gadījumā kredītiestādes prasījumu un saistību dzēšana var tikt veikta, ievērojot Segto obligāciju likumā noteiktos ierobežojumus un aizliegumus.”.

5. Izteikt 172.panta pirmo daļu šādā redakcijā:

„(1) Kredītiestādes mantas sarakstā iekļauj noguldījumus un procentus par tiem, bet neiekļauj citu kredītiestādes turējumā esošo trešajām personām piederošo mantu un valsts fondēto pensiju shēmas ieguldījumu plānu līdzekļus, privāto pensiju fondu pensiju plānu līdzekļus, pensiju plānos un apdrošināšanas līgumos noteikto saistību izpildei paredzētos līdzekļus, ja šis nosacījums minēts noguldījumu līgumā, sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda līdzekļus. Par kredītiestādes turējumā esošu trešajām personām piederošo mantu uzskatāmi arī:

1) kredītiestādē uz privāto pensiju fonda vārda atvērtā kontā esoši līdzekļi, ja līgums starp privāto pensiju fondu un kredītiestādi paredz, ka šo kontu drīkst izmantot tikai iemaksu veikšanai privāto pensiju fondu pensiju plānos vai izmaksu veikšanai papildpensijas saņēmējiem Privāto pensiju fondu likuma izpratnē;

2) kredītiestādē uz segto obligāciju sabiedrības vai dalībvalsts emitenta vārda atvērtā kontā esoši līdzekļi, ja līgums starp segto obligāciju sabiedrību vai dalībvalsts emitentu un kredītiestādi paredz, ka šo kontu drīkst izmantot tikai iemaksām, kas izriet no prasījumiem, kuri iekļauti seguma aktīvos, un izmaksu veikšanai ieguldītājiem un segto obligāciju kreditoriem Segto obligāciju likuma izpratnē.”.

Finanšu ministrs J.Reirs

Tiesnieks 67095667

imants.tiesnieks@fm.gov.lv